BOSNA I HERCEGOVINA
FEDERACIJA BOSNE I HERCEGOVINE
TUZLANSKI KANTON
GRAD GRAČANICA
JU CENTAR ZA SOCIJALNI RAD GRAČANICA

Ul. Armije BiH bb, 75 320 Gračanica 
Tel.: +387 35 703-144, 702-566, Fax: +387 35 702-566; e-mail: csr.gracanica@gmail.com

Broj:V-01-04-1-2-2025
Datum. 15.09.2025.godine

Na osnovu člana 20a. Zakona o radu („Službene novine FBiH“ broj: 26/16, 89/18), člana 4. Uredbe o postupku prijema u radni odnos u javnom sektoru u Tuzlanskom kantonu („Službene novine TK-a“ broj: 4/19), člana 27. Pravilnika o radu JU Centar za socijalni rad Gračanica, člana 3.,5. i 6. Pravilnika o postupku prijema u radni odnos u JU Centar za socijalni rad Gračanica, Odluke direktora JU Centar za socijalni rad Gračanica broj: V-01-04-1-1-2025od10.09.2025.godine, objavljuje se,
JAVNI OGLAS

za prijem 2 radnika u radni odnos na određeno vrijeme 

I

JU Centar za socijalni rad Gračanica, sa sjedištem u Gračanici, ulica Armije BiH bb, prima u radni odnos sa punim radnim vremenom na određeno vrijeme dva radnika, uz probni rad u trajanju od tri mjeseca na radno mjesto:

1. Diplomirani socijalni radnik ili bachelor socijalnog rada, 1 izvršilac na period od 12 mjeseci
2. Diplomirani psiholog ili bachelor psihologije, 1 izvršilacna period od 12 mjeseci


II

Opis poslova
1.Radno mjesto: diplomirani socijalni radnik/ bachelor socijalnog rada:

[bookmark: _Hlk208388480]-Obrada vaspitno zapuštenih maloljetnika
-Obrada materijalno neobezbjeđenih i za rad nesposobnih lica
-Obrada brakorazvodnih sporova i saniranje poremećenih bračnih odnosa
-Pripreme za stavljanje lica pod starateljstvo
-Obrada djece starih i iznemoglih lica za smještaj u ustanovu ili u hraniteljsku porodicu
-Rad sa punoljetnim licima asocijalnog ponašanja
-Pomoć ostalim licima u stanju socijalne potrebe
-Obrada djece  i omladine ometene u razvoju
-Drugi poslovi po naređenju direktora

2.Radno mjesto : diplomirani psiholog ili bachelor psihologije:

-Skraćeno ispitivanje i procjena ličnosti maloljetnih i odraslih lica asocijalnog ponašanja
-Kontaktno i trijažno ispitivanje maloljetnih i odraslih  osoba
-Skraćena usmjerena procjena ličnosti kod smještaja u porodicu i domove i dodjela djece u brakorazvodnim  sporovima
-Procjena mentalnog propadanja i oštećenja nedovoljno adaptiranih odraslih lica
-Procjena intelektualnih sposobnosti razvrstavanja djece,omladine i odraslih lica
-Psihološko savjetovanje i psihoterapija maloljetnih i odraslih lica nedovoljno adaptiranih
-Izrada analiza i informacija iz oblasti socijalne zaštite mentalnog zdravlja djece omladine i odraslih lica.
-Drugi poslovi po naređenju direktora



III

Kandidati koji se prijavljuju na Javni oglas moraju ispunjavati opšte i posebne uslove i to:

A)Opšti uslovi:
Svi kandidati trebaju ispunjavati sljedeće opšte uslove:
-Da su državljani BiH,
-Da su stariji od 18 godina,
-Da posjeduju opštu zdravstvenu sposobnost za obavljanje poslova radnog mjesta na koji apliciraju
B)Posebni uslovi:
Za prijem u radni odnos za radno mjesto dipl.soc.radnik/bachelor socijalnog rada, kandidati trebaju ispunjavati sljedeće posebne uslove:
-Da imaju VSS – VII stepen stručne spreme ili 240 ECTS bodova iz oblasti socijalnog rada
-Jedna godina radnog iskustva,
-Položen stručni ispit u skladu sa Programom polaganja stručnog ispita za sticanje osposobljenosti za samostalan rad u obrazovanju, zdravstvu i socijalnoj zaštiti na poslovima socijalnog radnika,
-Poznavanje rada na računaru (MS windows, MS word, MS excel, internet),
-Vozačka dozvola B kategorije.
Za prijem u radni odnos za radno mjesto dipl.psiholog/bachelor psihologije,  kandidati trebaju ispunjavati sljedeće posebne uslove:
-Da imaju VSS – VII stepen stručne spreme ili 240 ECTS bodova,
-Jedna godina radnog iskustva,
-Poznavanje rada na računaru (MS windows, MS word, MS excel, internet),
-Vozačka dozvola B kategorije.

IV

Potrebna dokumentacija uz prijavu

Prilikom prijave na Javni oglas, kandidati su obaveznipopuniti Prijavni obrazac 
(Obrazac mogu dobiti na pisarnici JU Centar za socijalni rad Gračanica, Birou za zapošljavanje Gračanica, web stranici Vlade TK-a - dodatak Uredbe o postupku prijema u radni odnos u javnom sektoru u TK-a („Službene novine TK-a“ broj: 4/19), i uz prijavni obrazac dostaviti sljedeću dokumentaciju kao dokaz o ispunjavanju opštih i posebnih uslova:
-Izvod iz matične knjige rođenih, 
-Uvjerenje o državljanstvu (ne starije od 6. mjeseci),
-Ovjerenu fotokopiju diplome o završenom fakultetu,
-Uvjerenje, potvrda ili certifikat ovlaštene ustanove ili organizacije o poznavanju rada na računaru (MS windows, MS word, MS exel, internet),
-Uvjerenje o položenom stručnom ispitu,
-Uvjerenje o radnom iskustvu u struci nakon sticanja VSS( uvjerenje/potvrda, izdata od strane poslodavca/poslodavaca, kod kojeg/kojih je to iskustvo stečeno u čijem sadržaju treba da bude navedeno: naziv radnog mjesta na koje je kandidat bio raspoređen, stručna sprema koja se traži za to radno mjesto, opis poslova na kojima je radio, precizan period angažovanja kandidata na tim poslovima)
-Ovjerena fotokopija vozačke dozvole B kategorije

Kandidati koji ostvaruju prioritet u zapošljavanju u smislu odredaba člana 16. Zakona o dopunskim pravima branitelja i članova njihovih obitelji-prečišćeni tekst („Službene novine Tuzlanskog kantona“, broj: 5/12. i 5/14.), dužni su priložiti dokaz kojim potvrđuju pripadnost jednoj od kategorija boražke populacije, a u skladu sa Pravilnikom o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona („Službene novine Tuzlanskog kantona“ od 24.06.2014.godine)

V

U postupku prijema u radni odnos rangiranje kandidata koji se prijave na Javni oglas  vrši se na osnovu provjere znanja i drugih sposobnosti i vještina putem pismenog i usmenog ispita u skladu sa Pravilnikom o postupku prijema u radni odnos u JU Centar za socijalni rad Gračanica. Pitanja za pismeni dio ispita obuhvataju provjeru znanja iz područja rada ustanove. 


VI

Popunjeni prijavni obrazac zajedno sa traženom dokumentacijom kandidati dostavljaju u zatvorenoj koverti putem pošte na adresu:
JU Centar za socijalni rad Gračanica
Komisija za izbor kandidata
Ulica Armije BiH bb, 
75 320 Gračanica 
sa naznakom „Prijava na Javni oglas za prijem u radni odnos za poziciju socijalni radnik ili psiholog – NE OTVARAJ-. 

VII

Rok za prijavu kandidata na Javni oglas je 8 (osam dana),počev od narednog dana od dana objavljivanja u dnevnom listu „Oslobođenje“.
Svi dokumenti koji se dostavljaju uz prijavu na Javni oglas moraju biti u orginalu ili u ovjerenoj fotokopiji. 
Uredno popunjen Prijavni obrazac podrazumijeva uredno popunjene sve rubrike (osim e-mail adrese koju kandidat popunjava samo ukoliko istu posjeduje) uključujući rubriku za mjesto i datum.
Kandidati su dužni svojeručno potpisati Prijavni obrazac u za to predviđen prostor.
Neuredne, nepotpune i neblagovremene prijave neće se uzimati u razmatranje.

Komisija za izbor kandidata za prijem u radni odnosi će pisanim putem (uključujući i e-mail ukoliko je kandidat istu naveo u prijavnom obrascu) obavijestiti kandidate čije su prijave uredne, potpune i blagovremene o terminu polaganja pismenog ispita. 

Izabrani kandidat će biti u obavezi da najkasnije u roku od 8 (osam dana) od dana konačnosti Odluke o prijemu u radni odnos dostavi ljekarsko uvjerenje kao dokaz da zdravstveno stanje i psiho-fizičke sposobnosti odgovaraju uslovima mjesta za koje je izabran, uvjerenje o nevođenju krivičnog postupka i uvjerenje o nekažnjavanju. 

JU Centar za socijalni rad Gračanica nema obavezu vraćanja dokumentacije kandidatima.

Dostavljeno:
1. Dnevni list „Oslobođenje“ ,
2.Web stranica Grada Gračanica
3.Biro za zapošljavanje Gračanica,
4.Oglasna ploča JU Centar za socijalni rad Gračanica,
5. Evidencija/arhiva
									DIREKTOR
								Hasan Duraković, dipl. psiholog
